stanford-oval/wikipedia huggingface dataset:
הרב אליוט
קריירה ספורטיבית > 1958 > שיאן עולם בריצת 1500 מטר

בתחרות שנערכה בגוטנבורג, שוודיה ב-28 באוגוסט, קבע בריצת 1500 מטר שיא עולם חדש של 3:36.0 דקות, שיפור לשיא בן השנה של סטניסלב יונגווירת' (אנ') מצ'כוסלובקיה (3:38.0 דקות).
קריירה ספורטיבית > 1960 > אלוף אולימפי

באולימפיאדת רומא זכה במדליית זהב בריצת 1500 מטר בשיא עולם חדש של 3:35.6 דקות, לפני מישל ז'אזי (אנ') מצרפת (3:38.4 דקות) ואישטואן רוז'בגי (אנ') מהונגריה (3:39.2 דקות). שיא זה נשבר לאחר 7 שנים על ידי ג'ים ראיין מארצות הברית (3:33.1 דקות).
אותות הערכה

ב-1964 הוענק לו תואר "עמית" (MBE) במסדר האימפריה הבריטית.
ב-1985 התקבל להיכל התהיללה של ספורטאי אוסטרליה (אנ').
ב-2000 היה בין נושאי הלפיד האולימפי באולימפיאדת סידני.
ב-2002 הוענק לו תואר "עמית" (AC) במסדר אוסטרליה.
חברת מכרות הברזל בה עבד קראה מזח ימי על שמו של אליוט בנמל של המפעל.
משפחתו

ב-1959 נישא אליוט לאן דאדלי ולזוג נולדו 6 ילדים.
לקריאה נוספת

Herb Elliott; Alan Trengove (1961). The Golden Mile. Cassell. 2286575. Foreword by Percy Cerutty
Reissue Herb Elliott; Alan Trengove (2017). The Golden Mile. Runners Tribe. ISBN 9780648214113.
הערות שוליים

↑  הרב אליוט, באתר אוניברסיטת קיימברידג'
↑  פרופילים של הרב אליוט וחברי הנהלת "פורטסקיו מטלז", באתר חברת המכרות
↑  הרב אליוט, באתר היכל התהילה של ספורטאי אוסטרליה
↑  טקס הפתיחה של אולימפיאדת סידני 2000, באתר theage.com.au
| --- | --- |
בקרת זהויות :  World Athletics: 14350709  ISNI: 0000 0004 1894 4392  LCCN: nb2013016934  NLA: 35264352  SNAC: w66t3fmj  VIAF: 91942835   WorldCat (עם VIAF): 91942835
ויהי בימי

| --- | --- |
 בימוי:  חיים הלחמי 
 הופק בידי:  חיים הלחמי 
 שחקנים ראשיים:  משה חורגל, אלינה סטרניצקה
 מדינה:  פלשתינה (א"י) 
 חברת הפקה:  חברת מולדת 
 הקרנת בכורה:  4 ביוני 1932 
 משך הקרנה:  18 דק' 
 שפת הסרט:  עברית 
 סוגה:  סרט קומדיה, סרט אילם 
 דף הסרט ב־IMDb
 
ויהי בימי הוא סרט קצר, שאורכו 18 דקות, אשר צולם בשנת 1932 בידי חברת הסרטים "מולדת".
הקומדיה הופקה על רקע חגיגות פורים והעדלאידע בשנת תרצ"ב בתל אביב. הסרט היה סרט אילם, העלילה ודברי השחקנים הוצגו באמצעות כיתובים בין קטעי הסרט. המוזיקה בסרט הושמעה מתקליטים, שעל גבי אחד מהם הוקלט השחקן משה חורגל מקריא את הפסוק הראשון של "מגילת אסתר", דבר שאפשר לקולנוע "ציון" בירושלים לציין כי זהו הסרט הקולני העברי הראשון בארץ-ישראל.
הסרט הופק באמצעים דלים וזכה להצלחה גדולה.
עלילת הסרט

הסרט בנוי כקומדיית טעויות. העלילה מספרת על חייט הבורח מאשתו בחגיגות פורים ומתחבא בקרב חוגגי העדלאידע בתל אביב. החייטת רודפת אחריו ומנסה לאתר אותו. במקביל תיירת יהודייה מבטיחה לתייר יהודי כי אם יצליח לזהות אותה בין החוגגים, תסכים להינשא לו. השניים מתחפשים לחלוצים ויוצאים לעיר. מאוחר יותר התייר מחליף את בגדיו בבגדי החייט. שני חלוצים אמתיים שחוגגים בעדלאידע גורמים למהומה, לאחר שהחייטת חושבת שהתייר הוא בעלה, התיירת חושבת שהחלוץ הוא התייר, התייר חושב שהחלוצה היא התיירת, החלוץ חושב שהתיירת היא החלוצה. כל הנוכחים מחפשים זה את זה כשלבסוף כולם מגיעים לרבנות.
השחקנים

| השחקן | בתפקיד |
| --- | --- |
משה חורגל: מנדל החייט
אלינה סטרניצקה: ציפה החייטת
ברוך קדרי: הרב
יחזקאל פריידמן: תייר אמריקאי
חנה חיים: תיירת אמריקאית
הלל הוז: החלוץ
חיה ורטה: חדרנית המלון
דבורה הלחמי: רקדנית בחלום
המוזיקה

שתי המנגינות המלוות את הסרט, "ריקוד איסטנבול" ו"ריקוד קוקז", הן מנגינה טורקית ומנגינה קווקזית שבוצעו בסגנון הכליזמרים. המוזיקה הוקלטה על גבי תקליטים בסרטי קולומביה.
הערות שוליים

↑  80 שנה לעודד הנודד – ויהי בימי, באתר הבמה
1 2  וַיְהִי בִּימֵי, באתר בית הסרט העברי
התנהגות הולמת

| --- | --- |

 בימוי:  דזירה אחוואן 
 הופק בידי:  ססליה פרוגיאלה
 תסריט:  דזירה אחוואן 
 שחקנים ראשיים:  דזירה אחוואן   רבקה הנדרסון   סקוט אדסיט   האלי פיפר
 מוזיקה:  ג'וזפין ויגס 
 מדינה:  הממלכה המאוחדת 
 חברה מפיצה:  גרוויטאס וונצ'ורס, וודו, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  18 בינואר 2014
 משך הקרנה:  90 דקות
 שפת הסרט:  אנגלית 
 סוגה:  דרמה קומית, סרט להט"בי 
 הכנסות באתר מוג'ו:   appropriatebehavior
 אתר רשמי
 דף הסרט ב־IMDb
 
התנהגות הולמת (באנגלית: Appropriate Behaviour) הוא סרט קומדיה בריטי של הבמאית דזירה אחוואן, שהוקרן לראשונה בפסטיבל סאנדנס ב-18 בינואר 2014. בישראל הסרט הוקרן בסינמטק תל אביב במסגרת הפסטיבל הבינלאומי לקולנוע גאה. הסרט זכה בפרס ועדת השופטים לשנת 2014 בפסטיבל הקולנוע האסייתי בסן דייגו.
הסרט עוקב אחר שירין, אישה פרסית-אמריקאית ביסקסואלית המתגוררת בברוקלין ומנסה לבנות את חייה מחדש אחרי פרידה קשה מבת זוגה מקסין, תוך ניסיון להיות בו זמנית הבת המושלמת להוריה, ביסקסואלית מוצלחת וברוקלינאית צעירה ואופנתית, אך נכשלת כישלון חרוץ.
עלילה

שירין (דזירה אחוואן) היא בת למשפחת מהגרים עשירה מאיראן. היא מוצאת את עצמה חסרת בית וחסרת עבודה בעקבות פרידה מבת זוגה, מקסין (רבקה הנדרסון). בעידודה של חברתה, קריסטל, היא נכנסת לבית שותפים ומוצאת עבודה בהוראת קולנוע לילדי גן בשכונת הפאר, פארק סלופ.
הוריה של שירין, נסרין ומהרדד, מבולבלים ולא מבינים למה עזבה את דירתה, משום ששירין מעולם לא גילתה להם שהיא ביסקסואלית וביחסים עם אישה. בניסיון להחזיר יציבות לחייה, שירין עוקבת אחרי מקסין ומקווה לחדש איתה את הקשר. אך היא מבינה שזו תקוות שווא כשהיא מגלה שמקסין יוצאת כבר עם מישהי חדשה. היא משקיעה את מאמציה בעבודתה, ויוצאת מהארון בפני אחיה, עלי - שבעיקר תומך בה, ובפני אמה - שבהכחשה למציאות זו.
שירין מוצאת את עצמה מתמודדת במספר חזיתות בו זמנית - בתור ביסקסואלית, היא חווה מחיקה מצד לסביות; בתור להט"בית בארון, היא מתמודדת עם הציפיות המסורתיות של הוריה; בתור צעירה היפסטרית שמוצאת את דרכה בעיר הגדולה - היא מרגישה שהיא מאכזבת את הוריה, במיוחד לעומת אחיה "המוצלח", אורולוג מצליח שמאורס למנתחת פלסטית; בתור בת למשפחת מהגרים - היא מנסה, לעיתים קרובות ללא הצלחה, לנווט את ה"פוליטיקלי קורקט" של הסביבה החברתית שלה. היא לא מוצאת את עצמה שייכת באף אחד מההקשרים, ועושה רומנטיזציה ליחסיה עם מקסין, למרות שבפועל, יחסים אלה - שמתווכים לצופה באמצעות פלאשבקים - היו רחוקים ממושלמים, ומקסין הייתה צדקנית ושיפוטית, וגינתה את הימצאותה של שירין בארון למרות הסבריה לגבי היחס המשפחתי.
כפי שניתן להבין משם הסרט, מה שנחשב עבור שירין להתנהגות "נאותה" הוא לחלוטין תלוי הקשר - הסביבה הלהט"בית מצפה ממנה ליציאה הצהרתית מהארון ואימוץ קודים מאוד ספציפיים כאישה שאוהבת נשים, ולעומת זאת, המשפחה שלה מצפה שתינשא לגבר מצליח ותפתח את הקריירה שלה.
הסרט מסתיים בנסיעה בסאבוויי, בה שירין אומרת לקריסטל שהיא מתכוונת להמשיך להעלות את נושא הביסקסואליות שלה בפני אמה. ברציף הרכבת, היא רואה את מקסין, והשתיים נפרדות לשלום.
צוות השחקנים הראשי

דזירה אחוואן בתפקיד שירין
סקוט אדסיט בתפקיד קן
רבקה הנדרסון בתפקיד מקסין
האלי פייפר בתפקיד קריסטל
אן דואונג בתפקיד נסרין
הומן מג'ד בתפקיד מהרדד
אריאן מואייד בתפקיד עלי
איימי מולינס בתפקיד סאשה
כריסטופר ג'יימס בייקר בתפקיד טד
ביקורות

הסרט קיבל בעיקר ביקורות חיוביות. האתר Rotten Tomatoes מדווח על 98% תגובות חיוביות ממבקרים.
פרסים

| שנה | ארגון/פרס | קטגוריה | זוכה | תוצאה | מקור |
| --- | --- | --- | --- | --- | --- |
| 2014 | פרס אינדפנדנט ספיריט | תסריט בכורה | דזירה אחוואן | מועמדת |  |
| 2014 | פסטיבל הסרטים של סן דייגו | פרס השופטים | דזירה אחוואן | זוכה |  |
הערות שוליים

1 2   נטע אלכסנדר, לנה דנהאם הבאה: דזירה אקוואן היא נציגת הדור החדשה, באתר הארץ, 14 בינואר 2015
↑  נטע אלכסנדר, לסביות, קווירים ואינטרסקס: המלצות לפסטיבל הגאה, באתר הארץ, 1 ביוני 2015
↑  "Film Independent Spirit Award Nominations 2015 – Full List".
↑  "2014 SDAFF winners announced!".
ויקיפדיה המראטהית

| --- | --- |


 סוג:  אנציקלופדיית אינטרנט חופשית
 הקמה:  1 במאי 2003 
 בעלות:  קרן ויקימדיה 
 שפה:  מראטהית 
 הרשמה:  לא חובה
 ערכים:  98,074
 https://mr.wikipedia.org/ 
 הסטטיסטיקה של ויקיפדיה המראטהית
  סטטיסטיקת צפיות של ויקיפדיה המראטהית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה המראטהית (במראטהית: मराठी विकिपीडिया) היא הגרסה בשפה המראטהית של ויקיפדיה, אנציקלופדיה אינטרנטית חופשית. ויקיפדיה זו הושקה ב-1 במרץ 2003. הפרויקט הוא אחד מהוויקיפדיות המובילות מבין ויקיפדיות בשפות דרום אסיאתיות במספר מדדים שונים לבקרת איכות. נכון ל-2 באוקטובר 2024 ישנם בוויקיפדיה המראטהית 98,074 ערכים, ו-165,696 משתמשים רשומים שמתוכם 144 פעילים.
היסטוריה

ויקיפדיה בשפה המראטהית זמינה באתר המיזם של ויקיפדיה, wikipedia.org, החל מ-1 במאי 2003. הערכים הראשונים בוויקיפדיה המראטהית היו 'וסנט פנצ'אמי' (פסטיבל אביב הינדואיסטי) ו-'אודומבר' (פואמה הנכתבה על ידי המשורר ההודי בלקאבי), שניהם נכתבו ב-2 במאי 2003.
צמיחתה של ויקיפדיה בשפה המראטהית החלה לצבור תאוצה החל משנת 2006. ב-13 בינואר 2006 בוויקיפדיה המראטהית היו 1,500 ערכים.
העיתון היומי המראטהי 'Maharashtra Times' היה הראשון לסקר ולהמליץ על ויקיפדיה בשפה המראטהית ב-27 ביולי 2006.
סטטיסטיקה

ב-27 בפברואר 2014 הגיעה ויקיפדיה המראטהית ל-40,000 ערכים. נכון ל-30 בנובמבר 2017, בוויקיפדיה המראטהית: 49,278 ערכים, 80,705 משתמשים רשומים שמתוכם 212 הם פעילים ומהם 9 מפעילי מערכת. ויקיפדיה זו מדורגת במקום ה-84 בגודלה מבין הויקיפדיות בשפות השונות.
ארץ המקור של כ-77.6% מהקוראים בוויקיפדיה המראטהית היא הודו, של 16.8% היא ארצות הברית, 3.1% גרמניה, 1.1% צרפת ו-1.4% מארצות אחרות.
גופנים והכנסת תוכן

כל גופן יוניקוד מראטהי מותר לשימוש בוויקיפדיה המראטהית. חלק מהעורכים משתמשים במקלדת הודית. מרבית העורכים משתמשים בשירות תעתיק פונטי של גוגל או בממיר השפות האוניברסלי הקיים בוויקיפדיה המראטהית.
גלריה

דוכן של ויקיפדיה המראטהית בכנס טכנולוגיה במומבאי
כרזה של ויקיפדיה המראטהית בכנס ויקיפדיה בהודו
הערות שוליים

↑  "Maharashtra Times". archive.is. 2012-07-10. נבדק ב-2017-11-30.
↑  Wikimedia News - Meta, meta.wikimedia.org (באנגלית)
↑  List of Wikipedias - Meta, meta.wikimedia.org (באנגלית)
↑  Wikimedia Traffic Analysis Report - Page Views Per Wikipedia Language - Breakdown, stats.wikimedia.org (באנגלית)
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ממיר השפות האוניברסלי בוויקיפדיה המראטהית
וידאופילם אינטרנשיונל

| --- | --- |

אולפן ההקלטות של הבמאים והמפיקים 2017
 נתונים כלליים
 תקופת הפעילות:  1988–הווה (כ־36 שנים) 
 מיקום המטה:  רמת גן 
 ענפי תעשייה:  דיבוב 
  
 www.vfi.co.il
 
חדר הקלטות של המדבבים 2017
וידאופילם אינטרנשיונל היא חברה פרטית בבעלות משפחתית, המספקת שירותי תרגום כתוביות, דיבוב, קריינות, פוסט פרודקשן ועוד אשר הוקמה על ידי משפחת בכר ב-1988. החברה מנוהלת בידי אמי וגילי בכר.
החברה

החברה החלה את פעילותה ב-1981 (תחילת עידן הווידאו בישראל) בתרגום ועריכת כתוביות לסרטי קולנוע ווידאו. בהמשך התרחבה פעילות החברה לטלוויזיה במיוחד עם עליית שידורי ערוץ 2. מאז מספקת החברה שירותים בתחומי המדיה, תרגום, דיבוב וקריינות לסרטים וסדרות טלוויזיה, עריכות, שירותי פוסט-פרודקשן, המרות פורמטים ועוד. כמו כן מספקת וידאופילם שירותי תרגום לשפות זרות בישראל ומחוצה לה.
בין לקוחות החברה נטפליקס, דיסני, HOT, קשת ועוד.
התנהגות דתית בבעלי חיים

התנהגות דתית בבעלי חיים היא חקר ההתנהגויות של בעלי חיים, המרמזות על התנהגות פרוטו-דתית. אין כל הוכחה כי בעל חיים כלשהו, פרט לאדם, מאמין באל אחד (אלוהים) או באלים, בעל תפיסה של רעיונות מטפיזיים כלשהם, מתפלל, מבצע כל סוג של פולחן דתי כלשהו, יוצר חפצים בעלי משמעויות פולחניות, או מפגין כל התנהגות אחרת שהיא טיפוסית לאדם דתי. השאלה אם בעלי חיים יכולים להיות בעלי אמונה דתית תלויה בהגדרה פתוחה למדי של מושג הדת. לכן, אם אנו מגדירים "דת" בהגדרה שאינה אנתרופוצנטרית, אנתרופומורפית, תאיסטית, או לוגוצנטרית, אזי ניתן לפרש חלק מפעולותיהם של השימפנזים, הפילים, הדולפינים ובעלי חיים אחרים כהתנהגויות פרוטו-דתיות.
המחקר של הפרוטו-דתות בחיות מודרניות רלוונטי לחקר התפתחות הדת אצל בני האדם המודרניים ואבותיהם הקדמונים.
התנהגות פולחנית בקרב שימפנזים

התאולוג והביולוג אוליבר פוץ מציין כי מאחר ששימפנזים הם סוכנים מוסריים, הרי שנוצרים יכולים לראות בהם את צלם אלוהים. יתר על כן, Nancy R. Howell מציע כי "שימפנזים ושימפנזה ננסי יכולים להיות מבשרי התרבות והרוחניות בקרב בעלי החיים, שכן הם מסוגלים לקשרים חברתיים, תלות הדדית וחברתיות, וכן רמה מסוימת של הבנת סמלים". הפרימטולוגית ג'יין גודול הרחיקה לכת אף יותר, וציינה כי שימפנזים מסוימים עשויים "לרקוד" עם תחילתו של גשם כבד או כאשר הם עוברים ליד מפל מים. היא משערת כי התנהגויות "אלמנטליות" (כלומר, הקשורות לארבעת היסודות; במקרה זה, ליסוד המים) אלה הן למעשה "מבשרות הטקסים הדתיים". עם זאת, התאולוג כריסטופר ל' פישר סבור כי גודול מאנישה את השימפנזים יתר על המידה. פישר מודה ששימפנזים מסוגלים "לחוש רגש עז", אך הוא טוען שהם אינם יכולים לחוות רוחניות, משום ש"לא קיימת משמעות בלי שפה".
עם זאת, קיימות עדויות לכך ששימפנזים החיים בטבע וגם כאלה החיים בשבי מעורבים בהתנהגויות טקסיות במותו של חבר בקבוצה. התנהגויות אלו מתחילות בשתיקה קבוצתית או אינדיבידואלית, שעשויות להימשך שעות, ולאחריהן התנהגויות כגון קולות ייחודיים; טיפול בגווייה; הסתכלות טקסית בגופה; וכן יבבות וקולות צער.
התנהגות פולחנית בקרב פילים

רונלד ק' סיגל חקר את מבשרי האמונה הדתית בפילים אפריקאים והסיק כי "פילים מודעים למחזורי הטבע, שכן הם מבצעים 'פולחן ירח', שבו הם מנופפים בענפים אל מול הירח המתמלא ומתעסקים בטבילה טקסית במים כשהירח הופך למלא". גם פליניוס הזקן ציין בתצפיותיו כי נראה כאילו הפילים חולקים כבוד לגופים השמימיים.
בעוד שצער נפוץ בקרב בעלי חיים רבים, הרי שטקסי הלוויה אצלם נדירים למדי. עם זאת, הם קיימים ומתועדים היטב אצל הפילים האפריקאים.
רונלד ק' סיגל כותב: ”... אי אפשר להתעלם מהתנהגות הקבורה המתוחכמת של הפילים כסימן דומה להתנהגות פולחנית או דתית במין זה. כאשר פילים פוגשים חיות מתות, הם לעיתים קרובות קוברים אותם עם בוץ, אדמה ועלים. בעלי חיים שידוע כי נקברו על ידי פילים כוללים קרנפים, בופאלו, פרות, עגלים ואפילו בני אדם, בנוסף לפילים עצמם. פילים נצפו קוברים את מתיהם עם כמויות גדולות של פירות מזון, פרחים ועלים צבעוניים”.
התנהגות פולחנית בקרב דולפינים

תשומת לב למתים אינה ייחודית לפילים או לשימפנזים. ידוע כי דולפינים נשארים עם דולפינים אחרים שנפטרו לאחרונה במשך מספר ימים. עם זאת, הסיבות לכך עדיין לא ברורות - בעוד שמדענים יכולים לבחון את התנהגותם, תהליכי המחשבה המניעים אותם הם מעבר ליכולות המחקר של המדע בן זמננו.
רלוונטיות לחקר האדם המודרני הקדום

החיים הטקסיים של בעלי חיים מעניינים את הפליאואנתרופולוגים, שכן הם מספקים הצצה נוחה לאופן שבו מערכות האמונה הדתיות התפתחו באבותיהם הקדומים של בני האדם. "שרידי השלד בקרו-מניון נמצאו קבורים בתנוחה עוברית, בהתאם למיתוס הפרימיטיבי שתנוחה זאת מאפשרת למת להיוולד מחדש אחרי המוות. המחקר של התנהגויות אלו בבעלי חיים מספק הזדמנות להבין את טבעם ותפקודם באדם". ואכן, יש שראו דמיון מסוים בין טקסי הלוויות של פילים אפריקאים לבין טקסי הקבורה של הניאנדרטלים.
הפסיכולוג האבולוציוני מאט רוסנו משער כי הדת התפתחה בשלושה שלבים: בתקופה הפלאוליתית הקדם עליונה, הדת אופיינה בטקסים אקסטטיים ששימשו ליצירת קשרים חברתיים. מאוחר יותר (בתקופה הפלאוליתית העליונה), התפתחו טקסי ריפוי שאמאניים. לבסוף, התפתחו ביטויים דתיים לאורך הזמן שכללו ציורי מערות, חפצי קודש, פולחן מתים ופיתוח מיתוסים ומבנים מוסריים. אם הדבר נכון, ניתן לפרש את "פולחן הירח" של הפילים האפריקאים שתואר לעיל כקרוב לדת האנושית בתקופה הפלאוליתית הקדם-עליונה. עם זאת, De Waal מציין כי שימפנזים ננסיים לא מראים שום עדות להתנהגות פולחנית, על אף שהם ללא ספק מפגינים סוכנות מוסרית. עובדה זו מעמידה בספק את השערתו שהמוסר והפרוטו-דת התפתחו במקביל.
הערות שוליים

↑  Harrod JB. (2014). "המקרה של דת השימפנזה" כתב עת לחקר הדת, הטבע והתרבות (8.1)
↑  Harrod, JB. (2011). "A Trans-Species Definition of Religion". Journal for the Study of Religion, Nature and Culture. 5 (3): 327–353. doi:10.1558/jsrnc.v5i3.327.
↑  Putz O (2009). "קופים חברתיים בתמונה של אלוהים: קופים מוסריים, ייחודיות האדם, ואת דמותו של אלוהים" כתב העת של דת ומדע, אוגוסט
↑  Harrod JB. (2014). " המקרה של דת השימפנזה " כתב עת לחקר הדת, הטבע והתרבות (8.1)
↑  גודול י () "רוחניות פרימטית" אנציקלופדיה של דת וטבע. בעריכת ב 'טיילור. תומרס, ניו יורק. עמ '. 1303-1306
↑  פישר CL (2005). " בעלי חיים, בני אדם ואקס-אקס: ייחוד אנושי ומשמעות של אישיות " תאולוגיה ומדע כרך 3 גיליון 3 עמ '221-314
↑  Harrod, James B. (2014). "The Case for Chimpanzee Religion". Journal for the Study of Religion, Natural and Culture. 8 (1): 16–25.
↑  סיגל RK (1980). " הפסיכולוגיה של החיים לאחר המוות " הפסיכולוגית האמריקנית, כרך א '. 35 (10), אוקטובר pp.911-931
↑  "הפיל הוא הגדול מכולן, ובאינטליגנציה מתקרב אל האדם הקרוב ביותר, הוא מבין את שפת ארצו, מציית לפקודות, והוא זוכר את כל החובות אשר לימדו אותו, זה הגיוני כאחד מההנאות של אהבה ותהילה, ובמידה שהיא נדירה אצל גברים אפילו, יש לה מושגים של יושר, זהירות והון, יש לה גם כבוד דתי לכוכבים, והערצה לשמש ולירח ". פליני, היסטוריה טבעית (VIII.1)
↑  Bekoff M (2009). "צער בעלי חיים" הפסיכולוגיה היום, אוקטובר
↑  סיגל RK (1980). " הפסיכולוגיה של החיים לאחר המוות " הפסיכולוגית האמריקנית, כרך א '. 35 (10), אוקטובר pp.911-931
↑  Ritter F (2007). " התגובות התנהגות של דולפינים קשוח שיניים אל עגל יילוד מת " ימית ימית מדע אפריל pp.429-433
↑  דודז'ינסקי; Sakai M; Masaki K; Kogi K; Hishii T; Kurimoto M (2003). "תצפיות התנהגותיות של דולפינים באף בקבוק לקראת שני מתים מתים" יונקים ימיים 29.1, pp.108-116
↑  סיגל RK (1981). "חשבונאות עבור" חיים "חוויות" פסיכולוגיה היום, ינואר p.4
↑  Sapolsky, Robert M. (2006) Monkeyluv: And other Essays on Our Lives as Animals. Scribner Book Co. p.189 ISBN 0-743-26015-5.
↑  Rossano MJ (2006). "המוח הדתי והאבולוציה של הדת" סקירה של הפסיכולוגיה הכללית, כרך 10 (4) דצמבר pp346-364
↑  De Waal, Frans (2013) The Bonobo and the Atheist. W.W. Norton & Co., ISBN 978-0-393-07377-5
וילהלם מרקס

וילהלם מרקס (בגרמנית: Wilhelm Marx; ‏15 בינואר 1863 – 5 באוגוסט 1946) היה עורך דין גרמני, פוליטיקאי וחבר במפלגת המרכז הגרמנית. וילהלם מרקס היה קנצלר גרמניה פעמיים: בין השנים 1923-1925 ובין השנים 1926-1928. בשנת 1925 וילהלם שימש זמן קצר כנשיא פרוסיה.
הר טאי

המדרגות של נתיב 18 הפיתולים המסתיימות בשער הדרומי לשמים
הר טאי (בסינית: 泰山; בפין-יין: Tài Shān; תעתיק טאי שאן; מילולית: הר השלווה) הוא הר במרכז מחוז שאנדונג שבמזרח סין. להר יש חשיבות היסטורית ותרבותית כאחד מחמשת ההרים הגדולים של סין. פסגתו הגבוהה ביתר היא "פסגת קיסר הירקן" שגובהה הרשמי הוא 1,532.7 מטרים. ב-1987 הכריז ארגון אונסק"ו על ההר כאתר מורשת עולמית.
גאוגרפיה > תיאור

המסיב של הר טאי מתרומם בחדות לגובה של כ-1,400 מטרים בקצה המזרחי של המישור הנרחב של צפון סין. הוא שוכן צפונית לעיר טאיאן (אנ') (泰安) במערב מחוז שאנדונג שבמזרח סין, כ-40 קילומטרים דרומית לג'ינאן בירת שאנדונג, וכ-355 קילומטרים דרומית לבייג'ינג בירת סין. הרכס משתרע לאורך כ-200 קילומטרים על הגדה הדרומית של הנהר הצהוב. שטח ההר 426 קילומטרים רבועים, בין קווי הרוחב מ-11' 36° ל-31' 36° צפון ובין קווי האורך מ-50' 116° עד 12' 117° מזרח. מתוך שטח זה שייכים לאתר המורשת העולמית כ-250 קמ"ר. בסיס ההר נמצא בגובה של 150 מטרים מעל פני הים, וכיוונו הכללי מצפון-מזרח לדרום-מערב. בדומה לצורת מדרון דיפ (אם כי הוא נוצר בתהליך אחר, ראו בהמשך) ההר הולך ונעשה גבוה יותר בכיוון מצפון לדרום והוא מסתיים במתלול. הפסגה הגבוהה ביותר היא "פסגת קיסר הירקן" (玉皇頂; פין-יין: Yùhuáng Dǐng - יוּ'חְוָאנְג דִינְג) שגובהה הרשמי כפי שפורסם על ידי ממשלת סין הוא 1,532.7 מטרים, אם כי הגובה המופיע בשלט על פסגת ההר ומופיע פעמים רבות בספרות המחקר הוא 1,545 מטרים, גובה המאפשר להגדיר את ההר כ"פסגה בולטת מאוד" (Ultra Prominent Peak, בקיצור Ultra). ההר ניחן בנופים מגוונים של צוקים, עמקים, קניונים, ופסגות משוננות. מעל ל-60 מעיינות, שמקור מימיהם בגשמים הרבים היורדים על ההר (ראו פסקת האקלים בהמשך), נובעים בהר. המים ידועים בתכולת החמצן הגבוהה בהם (6.4 מ"ג לליטר) חומציות קלה (pH = 6.3) ומעט מאוד מינרלים. שישה נהרות מהירים קצרים זורמים מהפסגה בקניונים עמוקים כשלאורכם מפלי מים רבים.
גאוגרפיה > אקלים

הר טאי שוכן בקצה של אזור האקלים הסובטרופי הגשום, כאשר הקיץ חם וגשום והחורף, הנמשך חמישה חודשים, קר ויבש (סיווג Cwa לפי שיטת קפן). הרוחות הם בדרך כלל דרום-מערביות בקיץ וצפוניות בחורף. הטמפרטורה הממוצעת ברכס ההר נע מ-1 °C- בינואר עד 28 °C ביולי, והלחות היחסית השנתית היא 63%. מרבית הגשמים יורדים בין יוני לאוגוסט כאשר המינימום השנתי שנמדד בפסגה היה 554 מ"מ והמקסימום 1,848 מ"מ. החורף הוא אומנם יבש, אך בממוצע יש בפסגה 29 ימי שלג בשנה.
גאוגרפיה > צמחייה

אדמות ההר העשירות בחומרים אורגניים ושפע המים היו בין הגורמים לשפע צמחייה בהר - מעל ל-90% מהשטח מכוסים צמחייה אופיינית לאקלים שעל הגבול בין אקלים סובטרופי לאקלים ממוזג. רוב שטח ההר (כ-81%) מכוסה ביערות עצים רחבי-עלים נשירים, כאשר העץ הדומיננטי מתחת לגובה של 700 מטרים הוא Platycladus orientalis ממשפחת הברושיים, ומעל גובה זה העצים הדומיננטיים הם אלוני שעם מהמינים Quercus acutissima  ו-Quercus variabilis והאורן הסיני האדום Pinus tabuliformis. עם זאת, מכיוון שההר שוכן בין האקלים הימי הלח שבמזרח לאקלים היבשתי היבש שבמערב יש בו מגוון סוגי בתי גידול ועקב כך מגוון גדול של מיני צמחייה. הצמחייה כוללת 1,858 מינים ב-645 סוגים ו-174 משפחות (אם כי מספר זה כולל גם 322 מינים תרבותיים). מתוך 53 מיני צמחים אנדמיים לשאנדונג מצויים עשרה על ההר. בולט במיוחד מספרם של מיני הצמחים לרפואה - 462 מינים ב-113 משפחות. אלו כוללים ארכובית סינית (Polygonum mul), ג'ינסנג קוריאני (Panax ginseng),‏ Lithospermum erythrorhizon ממשפחת הזיפניים ו- Polygonatum odoratum ממשפחת האספרגיים.
מסיבות היסטוריות יש בהר מספר רב של עצים עתיקים. 1,821 עצים הם בני למעלה מ-300 שנים, בהם ברושים בני 2,100 שנים שניטעו על ידי הקיסר וו די משושלת האן, ו-Sophora japonica - מין עץ מתת-משפחת הפרפרניים המכונה "עץ המלומד הסיני מתקופת טאנג", שגילו מוערך ב-1,300 שנים.
גאוגרפיה > בעלי חיים

שפע הצמחייה ומקורות המים, והטופוגרפיה המורכבת של הר טאי מאפשרת בתי גידול למגוון בעלי חיים שהודות לפיקוח על האתר מספרם גדל בשנים האחרונות. בעלי החיים שעל הר טאי אופייניים לפאונה ההררית של מזרח ומרכז שאנדונג, מרביתם מינים נפוצים בצפון סין. במונחי הביוגאוגרפיה שייכת פאונה זו לאזור הפלארקטי וסמוכה לאזור האינדומלאי (המכונה גם האזור האוריינטלי). מיני העופות בהר שייכים לשני האזורים.
מיני בעלי החיים בהר טאי מתחלקים ל:
חרקים – מצויים בשפע ותפוצתם רחבה. בהר נמנו למעלה מ-900 מינים של פרוקי-רגליים.
דגים - 45 מינים השייכים ל-12 משפחות חיים בפלגים שבהר. בהם בולט במיוחד Varicorhinus macolepis השייך למשפחת הקרפיוניים. זהו דג נדיר בעל קשקשים גדולים החי בהר טאי בלבד במימי מעיינות בגבהים שבין 300 ל-800 מטרים. בעבר הוא נחשב למעדן והיה אחד מחמשת מדגי המאכל היקרים ביותר בסין, וכיום הוא מצוי בסכנת הכחדה. אורכו פחות מ-20 ס"מ, ומשקלו פחות מ-100 גרם והוא מסוגל לשנות את צבעיו לשם הגנה עצמית.
דו-חיים - 6 מינים השייכים ל-3 משפחות.
זוחלים - 12 מינים השייכים ל-5 משפחות.
עופות - 154 מינים השייכים ל-34 משפחות, בהם Hypopicus hyperythrus subrufinus השייך למשפחת הנקריים, מנדרין סיני, חסידה לבנה ונץ גדול.
יונקים - 25 מינים השייכים ל-11 משפחות, בהם אייל סיקה ודול מצוי.